Ева Мендес
Ева Мендес () е американска киноактриса, придобила световна известност в първото десетилетие на 21 век.

Биография

Произход и образование 
Родена е в Маями на 5 март 1974 г. в семейството на кубински имигранти, но скоро след това семейството се премества да живее в Лос Анджелис. Там тя завършва училището „Глендейл“ и постъпва в Калифорнийския щатски университет, за да следва архитектура и интериорен дизайн. Скоро обаче прекъсва, за да се посвети на актьорската кариера.

Актьорска кариера 
Мендес започва с епизодични роли в музикални клипове, включително „Miami“ на Уил Смит, но скоро след това получава роля в сериал и не след дълго започва да участва в пълнометражни филми. Първата си значителна роля играе в „Тренировъчен ден“ заедно с Дензъл Уошингтън и Итън Хоук, а две години по-късно участва и във втората част на „Бързи и яростни“. Следват участия в „Имало едно време в Мексико“ и „Лепнат за теб“, а през 2005 Ева е в главната женска роля в „Хитч“, където по ирония на съдбата отново си партнира с Уил Смит. През 2007 г. партнира на Никълъс Кейдж в очакваната с голям интерес комиксова адаптация Ghost Rider.

Личен живот 
Мендес има връзка с филмовия продуцент Джордж Огъсто от 2002 до 2010 г. От 2011 г. има връзка с Райън Гослинг, с когото се запознават по време на снимките на филма „Мястото отвъд дърветата“. Има две дъщери от него.

Мендес е пескетарианка по етични и здравословни причини.

Разни 
 Сред нейните хобита са музика, архитектура и вътрешно обзавеждане.
 Неведнъж е заявявала, че нейна мечта е да се снима във филм на Педро Алмодовар.
 Играла е съпруга/приятелка на Дензъл Уошингтън в два филма – „Тренировъчен ден“ и „Почти невинен“.
 Ева е рекламно лице на „Ревлон“ и „Морган“.
 Висока е 168 см.

Филмография 
 „Децата на царевицата 5“ (1998)
 „Една нощ в Роксбъри“ (1998)
 „Закрилниците“ (1999)
 „Градски легенди“ (2000)
 „Открити рани“ (2001)
 „Тренировъчен ден“ (2001)
 „All About the Benjamins“ (2002)
 „Бързи и яростни 2“ (2003)
 „Имало едно време в Мексико“ (2003)
 „Почти невинен“ (2003)
 „Лепнат за теб“ (2003)
 „Хитч“ (2005)
 „Историята на Уендъл Бейкър“ (2005)
 „Trust The Man“ (2005)
 „3 & 3“ (2005)
 „Призрачен ездач“ (2007)
 „We Own The Night“ (2007)
 „Live!“ (2007)
 Cleaner (2007)
 The Women	(2008)
 The Spirit (2008)
 Bad Lieutenant: Port of Call New Orleans (2009)
 The Other Guys (2010)
 Last Night (2010)
 Бързи и яростни 5: Удар в Рио (2011)
 See If I Care (2011)
 Мястото отвъд дърветата (2012)
 Холи Мотърс (2012)

Източници

Външни препратки 

 

Американски актриси
Американски театрални актьори и актриси
Модели от САЩ
Жени модели
Родени в Маями